Lembelinnud on väiksed, aga pretensioonikad papagoid. Lembelindude hulka kuulub 9 eri liiki, kuid  enamlevinud lemmiklindudena on neist kolm: roosapõsk-lembelind  (agapornis roseicollis), akaatsia (vahel ka mask-) lembelind (agapornis personata)    ja fischeri (ehk serengeti) lembelind  (agapornis fischeri). Lembelinnud elavad looduslikult Aafrikas ja Madagaskaril, tavaliselt kümne-mõnekümnekesi parves. Lembelinnud on kasvult väiksed, 13-17 cm pikad, jõulised, lühikese sabaga linnud. Kõikidel lembelindudel on kehaga võrreldes suhteliselt suur pea ja massiivne nokk.